Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 6. számú melléklet a 75/2005. (IX. 29.) GKM–KvVM együttes rendelethez
Paragraph Index: 324

8. ábra Részleges átáramlású hígító rendszer egy Venturi-csõvel, koncentráció méréssel és rész-mintavétellel A kezeletlen kipufogógáz az EP kipufogócsõbõl az SP mintavevõ szondán és a TT átvezetõ csövön keresztül kerül a DT hígító alagútba, a DT-ben elhelyezett VN Venturi-csõ által létrehozott szívás hatására. A TT-n átáramló gáz mennyisége a Venturi-zónában létrejövõ mozgásmennyiség-változástól függ, és ezért függ a gáz abszolút hõmérsékletétõl a TT-bõl való kilépés helyén. Következésképpen egy adott alagút-áramlási értéknél a kipufogógáz-megosztás nem állandó, és a hígítási arány kis terhelésnél egy kicsit kisebb, mint nagy terhelésnél. A nyomjelzõgáz (CO2 vagy NOx) koncentrációkat a kezeletlen kipufogógázban, a hígított kipufogógázban, valamint a hígító levegõben az EGA kipufogógáz elemzõ készülék(ek) méri(k), és a hígítási arány ezekbõl a mért értékekbõl számítható.

Source: https://magyarkozlony.hu/hivatalos-lapok/53d4780bc49399d4d3eb86c9468f09a915e2b56a/dokumentumok/5f4c354a10cc237afed159a7bfc332fc960dafc2/letoltes